nepodráždi mi rúško pokožku?
nahromadená vlhkosť pod rúškom vám môže podráždiť pokožku okolo úst. dôležité preto je, aby ste používali kvalitné a dostatočne priedušné rúško, pravidelne ho čistili, prípadne menili za nové. nepoužívajte jednorazové rúška viackrát. ak máte citlivú pokožku, môžu vám pomôcť opakovateľne použiteľné rúška alebo respirátory s obsahom iónov striebra, ktoré zabraňujú množeniu baktérií.
zahmlievanie okuliarov je spôsobené netesnosťou medzi vrchnou časťou rúška a vašou tvárou. cez ňu uniká vydychovaný teplý vzduch, ktorý na sklíčkach okuliarov kondenzuje. zahmlievanie môžete  obmedziť výberom správneho rúška, ktoré bude tesnejšie priliehať k nosu (niektoré majú všitý kovový pliešok, ktorý môžete okolo nosa vytvarovať). Ďalšou možnosťou je, že okuliare umyjete saponátom a necháte vysušiť alebo jemne pretriete handričkou – v núdzi môžete použiť aj mydlovú vodu. saponát alebo mydlo vytvorí na sklíčkach okuliarov jemný film, ktorý zabráni kondenzácii pary a okuliare sa tak nebudú zahmlievať. pozor – nepoužívajte agresívne saponáty alebo čistiace prostriedky, mohli by ste okuliare poškodiť.